Præliminær godkendelse af parkeringsbåsprojektet

Mail modtaget 29.08.2024

Kære Hannedals Vejforening v/Bestyrelsesformand Thomas Jacobsen

Tak for jeres ansøgning om etablering af parkeringszone og afmærkning af parkeringsbåse på Hannedals Vejforenings veje.

Trafik og Mobilitet har vurderet ansøgningen og mener, det er en god løsning på parkeringsudfordringerne i området.

Ved Trafik og Mobilitets vurdering, er der lagt vægt på at en parkeringszone samt afmærkning af parkeringsbåse på vejforeningens veje vil:

* øge fremkommeligheden og tilgængeligheden for fodgængere, da parkeringen i området ikke vil ske på fortov
* øge trafiksikkerheden, da afmærkning af parkeringsbåse vil have en fartreducerende effekt
* mindske antal af uhensigtsmæssige og ulovlige parkeringer

Politiet har givet foreløbigt samtykke til etablering af en parkeringszone og afmærkning af parkering jf. forslaget.

Inden Trafik og Mobilitet kan sende vores endelige afgørelse, skal forslaget sendes i partshøring, da vejene er privatfællesveje. Dette afventer politiets endelige samtykke.

Venlig hilsen  
  
**Christina Merwald Feldthaus**  
Trafikplanlægger  
  
  
  
Trafik og Mobilitet  
By- og Miljøforvaltningen  
Rådhus Alle 7  
2860 Søborg